بیرلشمیش میللت‌لر تشکیلاتی‌نین قاچقین‌لار عذره عالی کمیسارلیغی‌نین اورتا دوغو و قوزیی افریقا عذره دیرکتورو آمین آواد بو رقمین قاییتما‌لارینا مانع اولان فاکت‌لارین اورتا‌دان قالدیریما سرعتینه گؤره آرتا دا آزالا دا بیله‌جگینی بیلدیریب.
بیرلشمیش میللت‌لر تشکیلاتی‌نین قاچقین‌لار عذره عالی کمیسارلیغی‌نین اورتا دوغو و قوزیی افریقا عذره دیرکتورو آمین آواد سوئیس-ین ژنو شهرینده کئچیردیگی مطبوعات کنفرانسیندا "بو رقم (قاچقین‌لارین اؤلکه‌لرینه) قاییتما‌لارینا مانع اولان فاکت‌لاری اورتا‌دان قالدیرما سرعتیمیزه گؤره آرتا دا آزالا دا بیلر" ایفاده‌سینی ایشلدیب.
آواد قاچقین‌لارین اؤلکه‌لرینه قاییتما‌لاری‌نین قارشی‌سین‌داکی ان بؤیوک مانعه‌نین اؤزلرینه و صاحیب اولدوق‌لاری ملک لره دایر رسمی سندلری الده ائده بیلمه‌مه‌لری اولدوغونو دئییب.
بمت رسمی‌سی "بو مانع‌لردن باشقا مجبوری سفربرلیک چاغیریشینا عمل ائتمه‌دیگی و یاخود دا اردودا طرف دییشمک کیمی حال‌لارا دایر عفو مسئله‌لری وار" دئیه علاوه ائدیب.
آواد قاچقین‌لارین اؤلکه‌لرینه قاییتماسی‌نین تامین اولونماسی اوچون سوریه-ده هم یاشاییش، هم ده تاریم ساحه‌لرین‌دکی مین و پارتلامامیش مهمات لارین تمیزلنمه‌سی‌نین واجیب‌لیگینی ده سؤیله‌ییب.
"ادلیب، او جمله‌دن بیر نئچه یئر استثنا اولماقلا حاضیردا عمومی معنادا ساواش سونا چاتدی. اورادا دا بیلدیگینیز کیمی (تورکیه و روسیا آراسیندا) موذاکیره ائدیلمیش آتشکس و چاتیشمازلیک بؤلگه‌سی وار"-دئین آواد سوریه-ده کی وضعیت یاخشیلاشدیقجا، قاچقین‌لارین بیر حیسه‌سی‌نین ائولرینه قاییتدیغینی وورغولاییب.
بو ایل ایندییه‌ده‌ک سوریه-لی 37 مین قاچقی‌نین اؤلکه‌لرینه قاییتدیغینی دئین آمین آواد بو آدام‌لارین گئتدیگی ویلایت‌لرین باشیندا درعا، دمشق و حمص-ون یئر توتدوغونو ایفاده ائدیب.
سوریه-لی تخمینن 5،6 میلیون قاچقینین ایسه هله ده تورکیه، اردن، لبنان، عراق و میصر-دا یاشادیغینی قئید ائدن بمت رسمی‌سی بو رقمه خاریجده دوغولان سوریه-لی 1 میلیون اوشاغین دا داخیل اولدوغونو بیلدیریب.
سؤزوگئدن اوشاق‌لارین دوغوم سندلری دمشق رژیمی طرفیندن ده تانینمیشدی.
دیگر طرف‌دن، بمت میلیون‌لارلا قاچقینی قبول ائدن تورکیه، اردن، لبنان، عراق و میصره مالیه دستک تامین ائدیلمه‌سی مقصدیله 5،5 میلیارد دو‌لار باغیش توپلانماسی‌نین واجیب‌لیگینی ده دیله گتیریب.
بمت "بولگه‌سل قاچقین و توپارلانما پلانی" چرچیوه‌سینده توپلانماسی قارشییا قویولان باغیشا بؤیوک نیسبتده سوریه-لی قاچقین‌لارا ساغلیق خیدمتی، سو، ارزاق و تحصیل دستکی وئریلمه‌سی اوچون احتیاج اولدوغونو بیلدیریب.
پلان داخیلینده ائدیله‌جک یاردیمدان ائو صاحبی اؤلکه‌لرین سوریه بحرانیندان تأثیرلنن وطنداش‌لاری دا ایستیفاده ائده‌جک.
بو چرچیوه‌ده 3،9 میلیون اینسان اولدوغو آچیقلانیب.
بحث ائدیلن اؤلکه‌لرین سوریه بحرانی‌نین اولیندن بری گئنیش کوتله‌لر حالیندا اولان قاچقین‌لاری قبول ائده‌رک "اینانیلماز بیر جومردلیک" گؤستردیگی بیلدیریلن بمت آچیقلاماسیندا بو وضعیتین ائو صاحبی اؤلکه‌لرین دؤولت خیدمت‌لری و "اینکیشاف‌لاری" باخیمیندان دا یوک گتیردیگی ایفاده ائدیلیب.
بیرلشمیش میللت‌لر تشکیلاتی‌نین قاچقین‌لار عذره عالی کمیسارلیغی‌نین اورتا دوغو و قوزیی افریقا عذره دیرکتورو آمین آواد بو اؤلکه‌لرده کی سوریه-لیلرین وضعیتی حاقیندا "سورگونده قالدیق‌لاری مودت آرتیقجا یاشاییش شرط‌لر پیس‌لشدی. آلدیق‌لاری بورج‌لارلا یاشاییرلار و 70-80 فایزی آجلیق حدی‌نین آشاغی‌سیندا یاشاییر" دئییب.
